section_heading: Seksualne radnice
paragraph_text: Seksualne radnice su u trinaest puta većem riziku od zaraze HIV-om od opće populacije.<ref> Globalno, seksualne radnice čine 9% od ukupne populacije zaraženih HIV-om. Neki zajednički čimbenici seksualne radnice čine ranjivijima za prijenos HIV-a. Seksualne radnice često su stigmatizirane, marginalizirane i kriminalizirane u društvima gdje žive, što na različite načine doprinosi njihovoj ranjivosti na transmisiju HIV-a. Iako je seksualni rad djelomično legalan u nekim zemljama, zakon rijetko štiti žene involvirane u seksualni rad, a posljedično ih izostanak pravne zaštite čini podložnijima zlostavljanju, nasilju i silovanju, čime se stvara okruženje koje olakšava prijenos HIV-a. Osim toga, stigma s kojom se suočavaju otežava pristup zdravstvenim, pravnim i socijalnim uslugama u zajednici. Neki od faktora koji također mogu utjecati na transmisiju HIV-a u ovoj populaciji su: količina partnera, nedosljedna upotreba zaštite i injektiranje droga.